text: Jane Findahl undrer sig
  03 december 2013 kl. 13.48
  Det bliver Venstre, der får formandsposten for Kommunernes Landsforening. Det er Fredericia-politikeren Jane Findahl træt af.
  Det bliver Kalundborgs Venstre-borgmester fra Venstre Martin Damm, der bliver ny formand for Kommunernes Landsforening (KL).
  Det var De Radikale, der kunne afgøre det ? og de valgt altså en Venstre-mand.
  Det undrer Jane Findahl fra SF sig over. Hun sidder både i Fredericias byråd og i KL.
  - Jeg synes da, at det er besynderligt, at man foretrækker en venstremand, når man sidder i regering med SF og Socialdemokraterne, siger hun i en meddelelse til Ritzau.
  - Jeg kan da også undre mig stilfærdigt over, at man ikke har ønsket at afsøge mulighederne for et samarbejde i rød blok yderligere og på den måde honorere de gode resultater, som vi har skabt sammen i den foregående periode, siger Jane Findahl.
  